CELEX: 32018R1207
Language: lt
Date: 2018-08-27 00:00:00
Title: 2018 m. rugpjūčio 27 d. Komisijos įgyvendinimo reglamentas (ES) 2018/1207 dėl tam tikrų prekių klasifikavimo Kombinuotojoje nomenklatūroje

30.8.2018   
               
               
                  LT
               
               
                  Europos Sąjungos oficialusis leidinys
               
               
                  L 220/1
               
            
         KOMISIJOS ĮGYVENDINIMO REGLAMENTAS (ES) 2018/1207
         2018 m. rugpjūčio 27 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:
         
                     (1)
                  
                  
                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
                  
               
                     (2)
                  
                  
                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
                  
               
                     (3)
                  
                  
                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
                  
               
                     (4)
                  
                  
                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
                  
               
                     (5)
                  
                  
                     šiame reglamente nustatytos priemonės atitinka Muitinės kodekso komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
         
         
            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. rugpjūčio 27 d.
            
               
                  Komisijos vardu
               
               
                  Pirmininko pavedimu
               
               Stephen QUEST
               
                  Generalinis direktorius
               
               
                  Mokesčių ir muitų sąjungos generalinis direktoratas
               
            
         
         
            (1)  OL L 269, 2013 10 10, p. 1.
         
            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
      
         
            PRIEDAS
            
                        Prekių aprašymas
                     
                     
                        Klasifikavimas
                        (KN kodas)
                     
                     
                        Motyvai
                     
                  
                        (1)
                     
                     
                        (2)
                     
                     
                        (3)
                     
                  
                        Karštai valcuotas nelegiruotojo plieno gaminys, padengtas nikelio ir sidabro lydiniu.
                        Jis yra apvalios galvutės (2,7 cm skersmens) pavidalo, su negilia įduba centre, pereinančia į ertmę, su nedideliais oro tarpais po įduba esančioje dalyje. Galvutė sujungta su tuščiaviduriu strypu su sriegiu (0,5 cm skersmens). Viso gaminio ilgis – 2,5 cm.
                        Gaminys skirtas naudoti kaip specifinio juostinio filtro (juostinis filtras naudojamas bazinėse korinio ryšio tinklo stotyse tam tikro dažnio signalams perduoti), kuriuo išfiltruojami viršutiniai ir apatiniai dažniai, derinimo elementas, įsriegiamas į juostinio filtro korpusą.
                        Gaminys yra būtina dalis derinimo procesui vykdyti. Vykstant derinimo procesui apvali galvutė veikia kaip rezonatorius. Pažeidus šios apvalios galvutės paviršių būtų iškreipiamos radijo dažnio bangos.
                        Žr. paveikslą (*1).
                     
                     
                        8517 70 00 
                     
                     
                        Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 2 pastabos b punktu ir KN kodus 8517  ir 8517 70 00  atitinkančiais prekių aprašymais.
                        Kadangi gaminio funkcija nėra prekių surinkimas arba tvirtinimas, jis nelaikytinas sraigtu ar varžtu. Taigi jis nelaikytinas bendrosios paskirties dalimi, nurodyta XV skyriaus 2 pastaboje. Todėl jis nepriskirtinas 7318  pozicijai.
                        Šis gaminys yra bazinių korinio ryšio tinklo stočių dalis, atitinkanti apibrėžtį XVI skyriaus 2 pastabos b punkte, nes dėl savo konstrukcijos ir matmenų yra būtinas jų veikimui ir negali būti naudojamas kitoms reikmėms (žr. bylos C-152/10 Unomedical, ECLI:EU:C:2011:402, 29 punktą).
                        Todėl gaminys laikytinas balso, vaizdo ar kitų duomenų perdavimo arba priėmimo belaidžiame tinkle aparatūros dalimi ir jam priskirtinas KN kodas 8517 70 00 .
                     
                  
               (*1)  Paveikslas pateikiamas tik dėl informacijos.